Onsdag blev en vandledning på Mølleparkvej i Aalborg gravet over. Det gik ud over et hus, som fik oversvømmet kælderen.

Indsatsleder ved Beredskabscenter Aalborg, Anders Brosbøl, siger til TV2/Nord, at selvom der var lukket for vandet, var der alligevel flere tusinde liter vand i ledningen. Vandet fossede ud på vejen, men kloakkerne kunne ikke tage det hele på en gang. Derfor blev kælderen i et hus på Bejsebakkevej oversvømmet. Nu venter der et større oprydningsarbejde.